Euroopa Liidu Teataja L 002 , 06/01/2004 Lk 0003 - 0020



Komisjoni määrus (EÜ) nr 4/2004, 23. detsember 2003, millega kehtestatakse Euroopa Põllumajanduse Arendus- ja Tagatisfondi tagatisrahastu rahastamissüsteemi kuuluvate toimingute kontrollimist liikmesriikide poolt käsitleva määruse (EMÜ) nr 4045/89 üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 21. detsembri 1989. aasta määrust (EMÜ) nr 4045/89 Euroopa Põllumajanduse Arendus- ja Tagatisfondi tagatisrahastu rahastamissüsteemi kuuluvate toimingute kontrollimise kohta liikmesriikide poolt ning direktiivi 77/435/EMÜ kehtetuks tunnistamise kohta, [1] viimati muudetud määrusega (EÜ) nr 2154/2002, [2] eriti selle artiklit 19, ning arvestades järgmist: (1) Kuna määrusest (EMÜ) nr 4045/89 on välja jäetud sätted, mis käsitlevad selles määruses sätestatud kontrollide käigus liikmesriikide tehtud kulutuste ühendusepoolset hüvitamist, on muutunud mõttetuks nende sätete rakenduseeskirjad, mis sisalduvad komisjoni 29. juuni 1990. aasta määruses (EMÜ) nr 1863/90, millega kehtestatakse nõukogu määruse (EMÜ) nr 4045/89 (Euroopa Põllumajanduse Arendus- ja Tagatisfondi tagatisrahastu rahastamissüsteemi kuuluvate toimingute kontrollimise kohta liikmesriikide poolt ning direktiivi 77/435/EMÜ kehtetuks tunnistamise kohta) üksikasjalikud rakenduseeskirjad, [3] viimati muudetud määrusega (EÜ) nr 2278/96. [4] (2) Lisaks on asjakohane kehtestada üksikasjalikud eeskirjad määruse (EMÜ) nr 4045/89 (millega luuakse liikmesriikidevaheline vastastikuse abistamise süsteem kontrollide tegemiseks) artikli 7 lõike 1 kolmandas lõigus sätestatud kontrollide minimaalse arvu vähendamise korra kohta. (3) Määrusega (EMÜ) nr 4045/89 kohustatakse liikmesriike saatma komisjonile mitu teatist. Kuna selliste teatiste vormi ja sisu normimine hõlbustab nende kasutamist ja tagab ühtse lähenemisviisi, on asjakohane võtta vastu nende vormi ja sisu käsitlevad üksikasjalikud eeskirjad. (4) Seepärast tuleks määrus (EMÜ) nr 1863/90 vajalike muudatuste ulatuse tõttu ja selguse huvides asendada. (5) Käesolevas määruses sätestatud meetmed on kooskõlas Euroopa Põllumajanduse Arendus- ja Tagatisfondi komitee arvamusega, ON VASTU VÕTNUD KÄESOLEVA MÄÄRUSE: I PEATÜKK SISU Artikkel 1 Käesoleva määrusega kehtestatakse määruse (EMÜ) nr 4045/89 üksikasjalikud rakenduseeskirjad. II PEATÜKK KONTROLLIDE MINIMAALSE ARVU VÄHENDAMISE TAOTLUS Artikkel 2 Määruse (EMÜ) nr 4045/89 artikli 7 lõike 1 kolmandas lõigus osutatud taotlus vähendada kontrollide arvu peab sisaldama käesoleva määruse I lisa kohaseid üksikasjalikke andmeid. Artikkel 3 Määruse (EMÜ) nr 4045/89 artikli 7 lõike 1 kolmanda lõigu kohane otsus vähendada kontrollide minimaalset arvu põhineb ühenduste finantshuvide kaitse seisukohast saadava kasu hinnangul ja selles võetakse arvesse järgmisi kriteeriume: a) kindlakstehtud riskid; b) kasutatud lähenemisviis; c) minimaalse arvu kontrollide sooritamise määr kolmel eelmisel kontrolliperioodil ning õigeaegselt täidetud vastastikuse abistamise taotluste määr ja osatähtsus kolmel eelmisel kontrolliperioodil; d) väljapakutud lähenemisviisi rakendatavus ja asjaomase liikmesriigi või asjaomaste liikmesriikide erilised kontrollikogemused asjakohase lähenemisviisi või valdkonnaga; e) ulatus, milles ühe liikmesriigi kontrollijad võivad osaleda ühistes kontrollides muus liikmesriigis või muudes liikmesriikides; f) kinnitus, et muu liikmesriik või muud liikmesriigid osalevad nõutaval määral ühises kontrollis, kui see kontroll ei sisaldu muu liikmesriigi või muude liikmesriikide programmis, mis on esitatud määruse (EMÜ) nr 4045/89 artikli 10 lõike 1 alusel; g) ulatus, milles kavandatakse ja peetakse teostatavaks kontrolli tegemist kolmandates riikides; h) muu teave, mida peetakse taotluse põhjendamiseks vajalikuks. Artikkel 4 Artiklis 3 osutatud otsuses määratakse kindlaks määruse (EMÜ) nr 4045/89 artikli 2 lõike 2 kohaselt nõutavate kontrollide minimaalse arvu vähendamine protsentides ja arvuliselt. III PEATÜKK DOKUMENTIDE SISU Artikkel 5 1. Määruse (EMÜ) nr 4045/89 artikli 9 lõikes 1 osutatud aastaaruanne sisaldab kõikide käesoleva määruse II lisas loetletud määruse (EMÜ) nr 4045/89 kohaldamise aspektide kohta üksikasjalikku teavet, mis on esitatud osutatud pealkirjadega selgelt eristatavates osades. 2. Määruse (EMÜ) nr 4045/89 artiklis 10 osutatud aastane kontrolliprogramm koostatakse käesoleva määruse III lisas esitatud näidisvormi kohaselt. 3. Määruse (EMÜ) nr 4045/89 artikli 7 lõikes 2 osutatud ettevõtjate loend koostatakse käesoleva määruse IV lisas esitatud näidisvormi kohaselt. 4. Määruse (EMÜ) nr 4045/89 artikli 7 lõikes 3 osutatud ettevõtjate loend koostatakse käesoleva määruse V lisas esitatud näidisvormi kohaselt. 5. Määruse (EMÜ) nr 4045/89 artikli 7 lõigete 2 ja 4 kohane liikmesriigi taotlus mõnes teises liikmesriigis asuva ettevõtja esmajärjekorras kontrollimiseks koostatakse käesoleva määruse VI lisas esitatud näidisvormi kohaselt. 6. Määruse (EMÜ) nr 4045/89 artikli 7 lõigetes 2 ja 4 osutatud kontrollide tulemuste andmed koostatakse käesoleva määruse VII lisas esitatud näidisvormi kohaselt. 7. Määruse (EMÜ) nr 4045/89 artikli 7 lõigetes 2 ja 4 osutatud kontrollide taotluste ja tulemuste andmed, mis esitatakse komisjonile kõnealuse määruse artikli 7 lõike 4 teise lõigu kohases kvartaliaruandes, koostatakse käesoleva määruse VIII lisas esitatud näidisvormi kohaselt. Artikkel 6 Artikli 5 alusel esitatavad andmed võib edastada paberil või elektrooniliselt sellises vormingus, milles lepivad omavahel kokku saatja ja vastuvõtja. Määruse (EMÜ) nr 4045/89 artikli 7 kohased andmed tehingute kohta esitatakse elektrooniliselt komisjoni määruse (EÜ) nr 2390/1999 [5] II lisa punktis 2 sätestatud vormingus. IV PEATÜKK ÜHISMEETMED Artikkel 7 1. Omal algatusel või liikmesriigi ettepanekul võib komisjon kokkuleppel asjaomaste liikmesriikidega otsustada kooskõlastada ühismeetmeid, mis hõlmavad vähemalt kahe liikmesriigi vahelist vastastikust abistamist, nagu on sätestatud määruse (EMÜ) nr 4045/89 artikli 7 lõikes 1. Oma otsuse tegemisel võtab komisjon arvesse eeskätt järgmist: a) asjakohase riski suurus; b) meetmete ulatus, eeskätt ühendusesisese ja -välise kaubanduse sagedus ja rahaline maht; c) vajadus ühtse lähenemisviisi järele. 2. Kokkuleppel asjaomaste liikmesriikidega määratakse ühismeetme haldamise eest vastutavaks üks liikmesriik. Määrusega (EMÜ) nr 4045/89 nõutavate kontrollide teostamise eest vastutab siiski iga liikmesriik. 3. Iga asjaomane liikmesriik: a) määrab isikud või teenistused, kes vastutavad ühismeetme teostamise eest liikmesriigi nimel; b) tagab, et ühismeetme teostamiseks on kasutada piisav arv vajalike kogemustega ametnikke; c) tagab, et kontroll teostatakse ning aruanne koostatakse ja esitatakse kõikidele osalevatele liikmesriikidele ja komisjonile ettenähtud tähtaegade jooksul. V PEATÜKK LÕPPSÄTTED Artikkel 8 Määrus (EMÜ) nr 1863/90 tunnistatakse kehtetuks. Artikkel 9 Käesolev määrus jõustub kolmandal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 23. detsember 2003 Komisjoni nimel komisjoni liige Franz Fischler [1] EÜT L 388, 30.12.1989, lk 18. [2] EÜT L 328, 5.12.2002, lk 4. [3] EÜT L 170, 3.7.1990, lk 23. [4] EÜT L 308, 29.11.1996, lk 30. [5] EÜT L 295, 16.11.1999, lk 1. -------------------------------------------------- I LISA +++++ TIFF +++++ -------------------------------------------------- II LISA Teave, mis peab sisalduma määruse (EMÜ) nr 4045/89 artikli 9 lõikes 1 sätestatud aastaaruandes 1. Määruse (EMÜ) nr 4045/89 kohaldamine Teave esitatakse määruse (EMÜ) nr 4045/89 kohaldamise kohta, sealhulgas muutuste kohta kontrollide eest vastutavates asutustes, kõnealuse määruse artiklis 11 osutatud eriasutuses, mis vastutab selle määruse kohaldamise jälgimise eest ning nende asutuste pädevuses. 2. Muudatused õigusaktides Teave esitatakse siseriiklike õigusaktide muudatuste kohta, mis on seotud määruse (EMÜ) nr 4045/89 kohaldamisega ja mis on tehtud pärast eelmist aastaaruannet. 3. Muudatused kontrolliprogrammis Komisjonile esitatakse kirjeldus määruse (EMÜ) nr 4045/89 artikli 10 lõike 2 alusel esitatud kontrolliprogrammis pärast selle esitamise kuupäeva tehtud muudatustest ja täiendustest. 4. Käesoleva aruandega hõlmatud kontrolliprogrammi teostamine Esitatakse teave, mis käsitleb kontrolliprogrammi teostamist perioodil, mis lõpeb määruse (EMÜ) nr 4045/89 artikli 9 lõikes 1 osutatud aruande viimasele esitamispäevale eelneval 30. juunil, sealhulgas järgmised andmed, nii summana kui ka kontrolliasutuste kaupa (kui nimetatud määruse alusel teostab kontrolli mitu asutust): a) teostatud kontrollide ja nendega hõlmatud ettevõtjate arv; b) teostatavate kontrollide ja nendega hõlmatud ettevõtjate arv; c) vaadeldavaks perioodiks kavandatud, kuid teostamata kontrollide arv ja teostamata kontrollide tõttu kontrollimata jäänud ettevõtjate arv; d) põhjused, miks punktis c osutatud kontrolle ei teostatud; e) punktides a, b ja c osutatud kontrollide jaotus laekunud või makstud summade ja meetmete lõikes; f) punktis a osutatud kontrollide tulemused, sealhulgas: i) kontrollide arv, mille käigus tuvastati eeskirjade eiramine, ja hõlmatud ettevõtjate arv, ii) eeskirjade eiramise laad, iii) meede, mille puhul eeskirjade eiramine tuvastati, iv) iga eeskirjade eiramise hinnangulised finantstagajärjed; g) kontrolli keskmine kestus (inimestes/päevades) ning võimaluse korral kontrollide kavandamisele, ettevalmistamisele ja teostamisele ning aruandlusele kulunud aeg. 5. Käesolevale kontrolliprogrammile eelnenud programmide teostamine Aruanne sisaldab eelnenud kontrolliperioodidel tehtud kontrollide tulemusi, mis ei olnud saadaval ajal, mil esitati aruanded nende kontrolliperioodide kohta, sealhulgas järgmisi andmeid: a) kontrollide arv, mille käigus tuvastati eeskirjade eiramine, ja hõlmatud ettevõtjate arv; b) eeskirjade eiramise laad; c) meede, mille puhul eeskirjade eiramine tuvastati; d) iga eeskirjade eiramise hinnangulised finantstagajärjed. Määruse (EMÜ) nr 4045/89 artikli 7 lõike 1 kolmanda lõigu kohaste kontrollide tulemused esitatakse sellistena. 6. Vastastikune abistamine Esitatakse määruse (EMÜ) nr 4045/89 artikli 7 alusel esitatud ja saadud vastastikuse abistamise taotlused, sealhulgas nimetatud määruse artikli 7 lõigete 2 ja 4 alusel esmajärjekorras tehtud kontrollide tulemused ning nimetatud määruse artikli 7 lõigete 2 ja 3 alusel saadetud ja saadud loendite kokkuvõte. 7. Vahendid Esitatakse üksikasjalikud andmed määruse (EMÜ) nr 4045/89 kohaste kontrollide tegemiseks saadaval olevate vahendite kohta, sealhulgas järgmine teave: a) määruse (EMÜ) nr 4045/89 kohasteks kontrollideks ettenähtud töötajate arv (inimestes/aastates) kontrolliasutuste ja vajaduse korral piirkondade lõikes; b) määruse (EMÜ) nr 4045/89 kohaste kontrollidega tegelevate töötajate väljaõpe, märge, kui suur osa punktis a osutatud töötajatest on sellist väljaõpet saanud, ja väljaõppe laad; ja c) määruse (EMÜ) nr 4045/89 kohaste kontrollidega tegelevate töötajate käsutuses olevad arvutiseadmed ja muud töövahendid. 8. Raskused määruse (EMÜ) nr 4045/89 kohaldamisel Teave esitatakse kõikide määruse kohaldamisel esinenud raskuste ja nende ületamiseks võetud meetmete või sellekohaste ettepanekute kohta. 9. Parendusettepanekud Vajaduse korral tehakse ettepanekuid määruse (EMÜ) nr 4045/89 kohaldamise või määruse enda parandamiseks. -------------------------------------------------- III LISA +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ -------------------------------------------------- IV LISA +++++ TIFF +++++ -------------------------------------------------- V LISA +++++ TIFF +++++ -------------------------------------------------- VI LISA +++++ TIFF +++++ +++++ TIFF +++++ -------------------------------------------------- VII LISA +++++ TIFF +++++ -------------------------------------------------- VIII LISA +++++ TIFF +++++ +++++ TIFF +++++ --------------------------------------------------